ઉલ્લેખનીય છે કે, અમેરિકામાં છેલ્લા બે અઠવાડિયા દરમિયાન ત્યાંના ભારતીય નાગરિકો પર 3 હુમલા થયા છે. જાતિવાદથી પ્રેરાઇને થયેલા આ હુમલાઓમાં 2 ભારતીયોનું મૃત્યુ થયું છે. ફેબ્રુઆરી માસમાં અમેરિકાના કેન્સાસ માં એક ભારતીય એન્જિનિયરની ગોળી મારીને હત્યા કરવામાં આવી હતી. આ મામલો શાંત પડે એ પહેલાં જ દક્ષિણ કેરોલિનામાં ભારતીય મૂળના વેપારી હરનિશ પટેલની હત્યાનો મામલો સામે આવ્યો હતો. ત્યાર બાદ શુક્રવારે વોશિંગ્ટન ના કેન્ટ શહેરમાં એક શીખ નાગરિક પર તેમના ઘરની બહાર જ હુમલો થયો હતો. 39 વર્ષીય દીપ રાય પર ગોળી ચલાવનાર વ્યક્તિએ તેની પર હુમલો કરવાની સાથે જ તેને પોતાના દેશમાંથી બહાર નીકળી જવા કહ્યું હતું.